En morgen i november sidste år blev en 12-årig pige påkørt af en bil, da hun var på vej i skole på elløbehjul ved Østervrå i Nordjylland.

Pigen mistede livet ved ulykken.

Bilens fører, en 50-årig mand, blev efterfølgende sigtet og tiltalt for uagtsomt manddrab og for at have kørt bil i påvirket tilstand.

Tirsdag har Retten i Hjørring idømt manden ubetinget fængsel i et år og fire måneder. Han er kendt skyldig i begge forhold, som han var tiltalt for.

Det oplyser anklager Sofie Stokholm Jepsen fra Nordjyllands Politi.